अहिलेसम्मकै उत्कृष्ट प्रदर्शन गर्छौं : सेभ द मिसन
नेपाली टोलीका सेभ द मिसन केशवकुमार विष्टले १८ औं एसियाली खेलकुदमा अहिलेसम्मकै उत्कृष्ट प्रदर्शन गर्ने दाबी गरेका छन् । एसियाड शनिबार इन्डोनेसियाको जकार्ता र पालेम्बाङ सहरमा औपचारिक सुरु हुँदै छ ।
काठमाडौँ — नेपाली टोलीका सेभ द मिसन केशवकुमार विष्टले १८ औं एसियाली खेलकुदमा अहिलेसम्मकै उत्कृष्ट प्रदर्शन गर्ने दाबी गरेका छन् । एसियाड शनिबार इन्डोनेसियाको जकार्ता र पालेम्बाङ सहरमा औपचारिक सुरु हुँदै छ ।एसियाडका लागि त्यसतर्फ जानुअघि बुधबार आयोजित पत्रकार सम्मेलनमा राष्ट्रिय खेलकुद परिषद्का सदस्य सचिव समेत रहेका विष्टले भने, ‘यसपल्ट तयारी लामो र राम्रो भएकाले विगतमा भन्दा उत्कृष्ट नतिजा ल्याउने छौं ।’उनले थपे, ‘हामी स्वर्ण पदक जित्छौं त भन्दैनौं तर पहिलाको तुलनामा धेरै पदक ल्याउँछौं ।’जकार्ता एसियाडमा नेपालले २९ खेलमा सहभागिता जनाउँदै छ । त्यसमध्ये लामो र छोटो समयको गरी १९ खेलका खेलाडीलाई वैदेशिक प्रशिक्षणमा पठाइएको विष्टले बताए । उनका अनुसार प्रशिक्षणबाट प्राप्त रिपोर्टका आधारमा विगत एसियाडमा भन्दा राम्रो नतिजा आउने अपेक्षा गरिएको हो । नेपालले एसियाड इतिहासमा १ रजत र २२ कांस्य पदकमात्र जितेको छ । पछिल्लो दुई संस्करणमा त नेपालले १–१ कांस्य पदकमै चित्त बुझाउनुपरेको थियो ।नेपालले भाग लिने २३ खेलमध्ये २३ जकार्ता र ६ खेलको प्रतिस्पर्धा पालेम्बाङमा हुनेछ । नेपालका १ सय २९ पुरुष र ५६ महिला खेलाडीले आर्चरी, एथलेटिक्स, बास्केटबल (थ्री अन थ्री), ब्याडमिन्टन, बक्सिङ, फेन्सिङ, गल्फ, जुडो, कराँते, कबड्डी, पौडी, तेक्वान्दो, टेबलटेनिस, भारोत्तोलन, उसु, कुराँस, पेनकेक सिलात, कुस्ती, स्क्वास, साइक्लिङ, प्याराग्लाइडिङ, लनटेनिस, सुटिङ, ट्रायथलन, सेपाकटाक्रो, स्पोर्टस क्लाइम्बिङ र स्केटबोर्डमा प्रतिस्पर्धा गर्नेछन् । पालेम्बाङ भने टेनिस, सुटिङ, ट्रायथलन, सेपाकटाक्रो, स्पोर्टस क्लाइम्बिङ र स्केटबोर्डका खेलाडी पुग्नेछन् ।नेपालले पाराग्लाइडिङ, पेन्केक सिलात, स्पोर्टस क्लाइम्बिङ, कुराँस, स्केटबोर्डमा पहिलोपल्ट एसियाड खेल्दै छ । यी खेल इन्डोनेसिया एसियाडमा समावेश १० नयाँ खेलमध्येका हुन् । विष्टले तेक्वान्दो, कराँते, जुडो, बक्सिङ, पाराग्लाइडिङबाट पदकको बढी आस गरिएको बताउँदै अन्य खेलबाट पनि पदक आउने जानकारी गराए ।सेभ द मिसन विष्टले यस एसियाडका लागि ७ करोड रुपैयाँ बजेट लाग्ने अनुमान गरिएको बताए । त्यसमध्ये सरकारबाट ५ करोड उपलब्ध भइसकेको छ । उनले तयारीमा साधन र स्रोतले भ्याएसम्म खेलाडीलाई बढीभन्दा बढी सुविधा प्रदान गरेको बताए । ‘खेलाडीको प्रशिक्षणका लागि सम्बन्धित संघबाट आएको प्रस्तावलाई सम्बोधन गर्ने प्रयास गरेका छौं,’ उनले भने, ‘पदक सम्भावना भएका र नेपालमै हुने १३ औं एसियाली खेलकुद (साग) को तयारी मध्यनगर गर्दै एसियाडमा अहिलेसम्मकै सबैभन्दा बढी खेलमा खेलाडी सहभागी गराएका छौं ।’ओलम्पिक काउन्सिल अफ एसियासँग आबद्ध ४५ राष्ट्रले झन्डै १० हजार खेलाडीले भाग लिने इन्डोनेसिया एसियाडको उद्घाटन र समापन जकार्तामा हुनेछ । ‘इनर्जी अफ एसिया’ भन्ने सन्देष बोकेको एसियाडको उद्घाटन शनिबार हुने भए पनि फुटबल, बास्केटबल, ह्यान्डबललगायत टिम खेलको प्रतिस्पर्धा सुरु भएको छ । नेपालले पनि फुटबलमा जापानविरुद्ध खेलिसक्यो । मंगलबार नेपालले जापानसँगको विगतको प्रदर्शनमा सुधार ल्याउँदै खेल १–० ले हारेको थियो । नेपाल यसअघि जापानी टोलीसँग सन् २०१४ को इन्चोन एसियाडमा ४–० र १९९८ को बैंकक एसियाडमा ३–० को हार बेहोरेको थियो । समूह ‘डी’ मा रहेको नेपालले बिहीबार भियतनाम र आइतबार पाकिस्तानसँग प्रतिस्पर्धा गर्नेछ ।एसियाड खेल्ने नेपाली खेलाडी(पुरुष–१२९, महिला–५६)भारोत्तोलन–४विकास थापा ७७ केजीकमलबहादुर अधिकारी ६९ केजीसन्जु चौधरी५३ केजीतारादेवी पुन७५ केजीबक्सिङ–८तेजबहादुर देउजा ४९ केजीप्रेम चौधरी५२ केजीभूपेन्द्र थापा६४ केजीदीपक श्रेष्ठ७५ केजीविष्णुप्रसाद घले६९ केजीविमला श्रेष्ठ५१ केजीसंगीता सुनुवार ५७ केजीपुनम रावल६० केजीआर्चरी–५मीनप्रसाद गौचनतिलक पुन मगररोशन नगरकोटीअसिम शेरचनज्ञानु अवालेसुटिङ–३कल्पना परियार (व्यक्तिगत १० मि एयर राइफल)सुस्मिता नेपाल (मिक्स टिम, १० मि एयर राइफल)सुसे चौधरी(मिक्स टिम, १० मि एयर राइफल)एथलेटिक्स–६यामसाजन सुनार१०० मिटर, २०० मिटरगोपीचन्द्र पार्कीम्याराथनकृष्ण बस्नेत म्याराथनसोमबहादुर कुमाल८०० मिटरसरस्वती भट्टाराई८०० मिटर, १५०० मिटरविश्वरुपा बुढा५००० मिटर, १०००० मिटरटेबलटेनिस–६स्यान्टु श्रेष्ठदीप साउनअमरलाल मल्लनविता श्रेष्ठरविना महर्जनस्वेच्छा नेम्वाङकराँते–८सोनाम लामाविजय लामा दिवस श्रेष्ठ पर्शुराम बाँस्तोलाचन्चला दनुवारअनु अधिकारीसुनीता महर्जनरीता कार्की ब्याडमिन्टन– ८रत्नजित तामाङदीपेश धामीनवीन श्रेष्ठविकास श्रेष्ठनङसल तामाङअमिता गिरीजेसिका गुरुङरसिला महर्जनपाराग्लाइडिङ–८विमल अधिकारीविशाल थापासुशील गुरुङविजय गौतमयुकेश गुरुङपार्वती भुजेलसविता तामाङत्रिशा श्रेष्ठ बम्जन कबड्डी– १२ (टिम)लालमोहोर यादवनागेश्वोर थारुमहेश बोहोराविजय चन्दरन्जित गजमेरदुर्गा कुमालभूपेन्द्र चन्दअशोक थापासागर चौधरीअमित कुँवरमहेश मण्डलमनोज नापितसाइक्लिङ–३लक्ष्मी मगर(क्रसकन्ट्री)राजेश मगर(डाउनहिल)बुद्धिबहादुर मगर (क्रसकन्ट्री)सेपाकताक्रो–५रुपेश सुनार रविन भट्टराई गोविन्द मगरदिपेशजंग थापासंजित धिमालक्लाइम्बिङ स्पोर्ट–२प्रनिल मान श्रेष्ठ ६७ केजीपेम्बा श्रेष्ठ ५४ केजीपेन्केक सिलात–१विवेककुमार बिक६७ केजीस्केटबोर्ड–१निरिश थापाभलिबल–१२ (टिम)इमबहादुर मगरहरिबहादुर अधिकारीईश्वर थापादिनेशराज गिरीराजु शेरचनधनबहादुर भट्ट क्षेत्रीनरेन्द्र गिरीमानबहादुर श्रेष्ठकुलबहादुर थापादीपकराज जोशीभैरवबहादुर बमविशालबहादुर बिकट्रायथलन–४वसन्त थारु(मिक्स टिम रिले)दीपेश चौधरी (मिक्स टिम रिले)सोनी गुरुङ(मिक्स टिम रिले)रोजा केसी(मिक्स टिम रिले)कुस्ती–३भागवत शाह५७ केजीसरोज यादव६५ केजीसुरेश चुनारा७४ केजीफेन्सिङ–८राजनराज खड्का (फोएल टिम)महेशप्रसाद भट्ट (फोएल टिम)शेरसिंह ऐर (फोएल टिम)सन्जिव लामा (फोएल टिम)कमल श्रेष्ठ(साब्रे)रबिना थापा(साब्रे टिम)अस्मिता बस्नेत (साब्रे टिम)मीनादेवी पौडेल (साब्रे टिम)उसु– १०विजय सिंजाली छानछ्वानयुवराज थापा नानछ्वान अलराउन्डपदम ठकुल्ला५६ केजीमंगलप्रसाद थारु ६० केजीवीरमान लामा६५ केजीचित्रसिंह ठकुरी६८ केजीसुस्मिता तामाङ छानछ्वान निमा घर्तीमगरनानछ्वान अलराउन्डजुनी राई५२ केजीलुमन्ती श्रेष्ठ६० केजीजुडो–८इन्द्रबहादुर श्रेष्ठ६७ केजीसन्जित डंगोल७१ केजीश्रीराम माकाजु८८ केजीरविन श्रेष्ठ९८ केजीदेविका खडा५१ केजीमनिता श्रेष्ठ प्रधान५६ केजीफुपुल्हामु खत्री६२ केजीपुनम श्रेष्ठ७७ केजीकुराँस–२उपेन्द्र थापा ६५ केजीभगवती माझी ५१ केजीगल्फ– ४ टंकबहादुर कार्कीशुक्रबहादुर राईअजित बिकपृथ्वी मल्लबास्केटबल– ८ टिमअजय कुशवाहनिश्चल महर्जनमवीन्द्र भण्डारीमनिष केसीअनुषा मल्लएलिना गुरुङभावना लामाश्रेया खड्कालनटेनिस–४अभिषेक बाँस्तोलासंरक्षकभूषण बज्राचार्यमायंका राणामाहिका राणाप्रणव खनालएनी माथेमाफुटबल– २० टिमकिरणकुमार लिम्बुएलेन न्यौपानेसोजित गुरुङअनन्त तामाङआदित्य चौधरीकमल श्रेष्ठसुमन अर्यालदिनेश राजवंशीरोहित चन्दहेमन गुरुङहेमन्त थापामगरगौरव बुढाथोकीछिरिङ गुरुङअन्जन विष्टसुनील बलविशाल राईसुमन लामाअभिषेक रिजालतेज तामाङविमल घर्तीमगरतेक्वान्दो– १४सागर गुभाजु५७ केजीवीरबहादुर महरा६२ केजीज्ञानेन्द्र हमाल६७ केजीभूपेन श्रेष्ठ७८ केजीअनोज पुजारी८० केजीअस्मिता खडा४९ केजीनिमा गुरुङ५३ केजीज्ञानी चुनारा५७ केजीसंगीता बस्याल५५ केजीनिशा रावल७५ केजीकमल श्रेष्ठपुम्से, टिम (७२ केजी)पार्वती गुरुङपुम्से, टिम (४५ केजी)सिना मादेनपुम्से टिम (६६ केजी)नीता गुरुङपुम्से टिम (६५ केजी)पौडी–४शिरीष गुरुङ५० र १०० मि फ्रिस्टाइलसुगम श्रेष्ठ५० र १०० मि ब्रेस्टस्ट्रोकगौरिका सिंह५०, १०० र २०० मि फ्रिस्टाइलटिसा शाक्य५० र १०० मि फ्रिस्टाइल, ५० मि ब्रेस्टस्ट्रोकस्क्वास–४अमृत थापामगर अरहान्तकेशर सिंह ज्ञानु चौधरी राजेन्द्र शाक्य 